Jeremaia
Chapter 5
"Dou veiciciyaki e na sala ni koro o Jerusalemi, ka raica mada, ka kila, ka vakasaqara ena kena saqata, se dou sa kunea rawa e dua na tamata, se dua sa ia na lewa dodonu, se goleva na ka dina; Ka'u na qai sega ni cudruva.
2 Ia ke ra sa tukuna, 'Sa bula o Jiova;' e dina ni ra sa bubului vakailasu ga."
3 Kemuni Jiova, sa sega beka ni qara ki na ka dina na matamuni? O ni sa cudruvi ira, ka ra sega ni bau rarawa; O ni sa vakarusai ira, ia era sa bese ni muria nai vakavuvuli. Era sa vaqaqataka na matadra ka sa malumalumu na vatu; era sa bese ni lesu mai.
4 Au a qai tukuna, "E dina ni ra sa tamata dravudravua. Era sa sesewa, ni ra sa sega ni kila na sala i Jiova, se na lewa ni nodra Kalou.
5 Au na lako mada ki vei ira na turaga ka vosa vei ira, ni ra sa kila na sala i Jiova, na lewa ni nodra Kalou." Ia o ira talega oqo era sa musuka vata nai vua ka drutia nai vau.
6 O koya oqo ena vakamatei ira e dua na laioni mai veikau, na wolifa ni lekutu ena vakacacani ira; e dua na lepate ena yadrava na nodra vei koro. O ira kecega era sa lako ki nai bili era na basuraki, ni sa ka levu na nodra talaidredre; Ka sa tubu tiko na nodra dauvuki.
7 "Me'u na sega ni cudruvi iko vakacava e na vuku ni ka oqo? Na luvemu era sa biuti Au ka ra sa bubului vei ira sa sega ni kalou. Ni'u a vakani ira mera mamau sara, era sa qai ia na dauyalewa ka ra soqoni vakalewe levu ena vale ni yalewa dautagane.
8 Era sa vaka na ose sa vakani vinaka, era dui garova na wati ni kai nona.
9 Me'u sega beka ni sauma na veika oqo?" Sa tukuna o Jiova. "Ka'u na sega li ni cudruvi ira na matanitu sa vakaoqo?
10 "Dou kaba cake ki na kena bai, ka ia na veivakarusai, ia mo dou kakua ga ni vakaotia sara. Muduka tani na tabana, ni ra sa sega ni nei Jiova.
11 Sa cakacaka vakailasu sara vei Au na mataqali i Isireli kei na mataqali i Juta," sa tukuna o Jiova.
12 Era sa lasutaki Jiova, ka tukuna, "E sega ni o Koya. Ena sega ni yacovi keda e dua na ca se meda na raica nai seleiwau se na viakana.
13 Ia o ira na parofita era sa yaco me cagi, ni sa sega ni tiko vei ira na vosa. Sa na caka ga vei iratou me vaka na ka oqo."
14 O koya sa tukuna kina o Jiova na Kalou ni lewe vuqa: "Baleta ni dou sa cavuta na vosa oqo, raica, Au na cakava na Noqu vosa ena gusumu me bukawaqa, kei na tamata oqo mera buka, ka me na kani ira.
15 Raica, Au na kauta mai vei kemudou e dua na matanitu mai na vanua yawa, Io na mataqali i Isireli," sa tukuna o Jiova. "Sa dua na matanitu kaukauwa, sa matanitu makawa, na matanitu o sa sega ni kila na nodra vosa, se o sa sega talega ni kila na ka era tukuna.
16 Na nodra taga ni gasau sa vaka nai bulubulu sa dola tu, era sa tamata qaqa kecega.
17 Era na kania na lewe ni nomu vei were, kei na nomu madrai, na kedra na luvemu tagane kei na luvemu yalewa. Era na kania na nomu qele ni sipi kei na nomu qele ni bulumakau; era na kania na nomu vaini kei na nomu lolo; era na samuta sara ena i seleiwau na nomu veikoro sa vakabai o a vakararavi kina.
18 "Ia ena veisiga o ya," sa tukuna o Jiova, "Au na sega ni vakaoti kemudou sara vakadua.
19 "Ia ena yaco, ni dou na tukuna, 'Na cava sa cakava kina na ka kece oqo vei keda o Jiova na noda Kalou?' Mo qai tukuna vei ira, 'Me vaka ni dou sa biuti Au, ka qarava na kalou tani ena nomu dou vanua, dou na qarava vakakina na kai tani ena vanua sa sega ni nomudou.'
20 "Dou tukuna na ka oqo vei ira na mataqali i Jekope, ka vakarogoya mai Juta, ka vaka,
21 'Dou rogoca mada na ka oqo, oi kemudou na tamata lialia, ni sega na vuku, o cei sa vaka matana ka sega ni rai, se vakadaligana ka sega ni rogo:
22 Dou sa sega beka ni rerevaki Au?' Sa tukuna o Jiova; 'Dou na sega beka ni sautaninini e mataqu, oi Au ka'u sa biuta na nuku mai matasawa me yalana na wasawasa, e na lewa e sega ni mudu ena sega ni sivia na waitui? E dina ga ni na veitubuyaki na ua, ia ena sega ga ni gumatua rawa; E dina ni na vadugu na ua, era na sega ni lako sivia.
23 Ia na tamata oqo era sa yalo dauvuki ka dautalaidredre; era sa vuki ka lako tani.
24 Era sa sega ni tukuna e lomadra, "Me da rerevaki Jiova mada na noda Kalou, o Koya sa solia mai na uca, na uca taumada kei na uca taumuri, e na kena gauna. O Koya sa lesia na gauna ni tatamusuki ka vakadeitaka vei keda."
25 Na nomudou caka cala sa vakadaroya na veika oqo, ia na nomudoui valavala ca sa tarova na ka vinaka mai vei kemudou.
26 'Ni sa kune vei ira na Noqu tamata na tamata ca eso; Era sa lawa koto, me vakataki koya sa daubiri dai; Era sa birika na dai; Era sa corita na tamata.
27 Me vaka na susu sa oso e na manumanu vuka, sa vakakina na nodra veivale sa sinai e nai lawaki. O koya era sa yaco kina me levu, ka vutuniyau mai.
28 Era sa yago vinaka mai, era sa lumilumisa; Io, era sa uasivi ira na tani e nai valavala ca; Era sa sega ni masuta na lewa dodonu, na ka e tagi kina na luveniyali; E dina era sa tamata yaco, ia na nodra dodonu na dravudravua era sa sega ni valataka.
29 Me'u sega beka ni sauma na veika oqo?' Sa tukuna o Jiova: 'Ia Me'u sega beka ni cudruvi ira na matanitu sa vakaoqo?'
30 "E dua na ka vakidacala ka velavela sa caka e na vanua oqo:
31 O iratou na parofita e ratou sa parofisai vakailasu, o ira na bete era sa lewa ena nodra kaukauwa ga; Ia o ira na Noqu tamata era sa vinakata me vakakina. Ia na cava dou na qai cakava ni sa oti oqori?
tpi_Latn knc_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn